Lørdag vandt Mors-Thy overraskende med 27-23 i en kamp, som hjemmeholdet også førte med 13-11 ved pausen i Nykøbing på Mors. Mors-Thy har nu taget fire point i kampene omkring jul, hvor det også blev til sejr over Sønderjyske, mens Skjerns spillere snart har glemt teksten til sejrssangen i omklædningsrummet. Landsholdsspilleren Henrik Møllgaard scorede syv mål for Skjern, men han var relativt alene som en farlig mand for gæsterne. KIF Kolding København holder fast i sin store føring i ligaen med en storsejr på 38-26 over Lemvig-Thyborøn. Lukas Karlsson scorede ikke færre end 14 mål i kampen - fem af målene på straffekast. Kim Andersson synes også at være kommet sig over sin skade. Han scorede syv gange. I den sidste af lørdagens tre ligakampe vandt Aalborg Håndbold med 29-24 over Århus Håndbold. Aalborg er på andenpladsen i ligaen, seks point efter KIF Kolding København. /ritzau/
Håndboldherrerne fra Mors-Thy var stærkest på banen, da de lørdag stod over for Skjern.